‘कम्फर्ट वीमेन’ के लिए द. कोरिया को जापान देगा एक अरब येन
जापान और दक्षिण कोरिया के बीच दशकों पुराना ‘कम्फर्ट वीमेन’ विवाद सोमवार को हल हो गया। जापान ने माफी मांग ली और बचे हुए पीड़ितों के लिए एक अरब येन (करीब 55 करोड़ रुपए) देने की पेशकश की है।
‘कम्फर्ट वीमेन’ द्वितीय विश्वयुद्ध के दौरान वे युवतियां थीं, जिन्हें गुलाम बनाकर जापानी सैनिकों ने यौन शोषण किया था। इस मसले पर तब से आज तक दोनों देशों में तनाव था। उस समय ऐसी करीब दो लाख युवतियां थीं। इनमें से ज्यादातर कोरियाई थीं। उनमें से कोरिया में अब केवल 46 बची हैं। कई युवतियां चीन, फिलीपींस, इंडोनेशिया और ताइवान की थीं।
दक्षिण कोरिया के विदेश मंत्री युन ब्युंग-से ने कहा कि यह समझौता पलटा नहीं जा सकेगा। वे जापानी विदेश मंत्री फूमियो किशिदा से समझौते के बाद पत्रकारों से बात कर रहे थे। किशिदा ने कहा, ‘यह मुआवजा नहीं है। यह ऐसी सभी महिलाओं को उनका सम्मान और गरिमा लौटाने की कोशिश है। इससे उनके भावनात्मक घाव भी भरे जा सकेंगे। कम्फर्ट वीमेन मुद्दा जापानी सैनिकों की वजह से हुआ था। जापान सरकार उसकी जिम्मेदारी महसूस करती है।’
hin_Deva hin_Deva hin_Deva hin_Deva